L’Asociación Alambique coincide con Andecha Astur nel pidimientu de condonación de les deldes por cobros indebíos a les persones en situación de vulnerabilidá social
#000002
L’Asociación Alambique denuncia que, dende va unos meses, lleven detectando munches situaciones estremes, en persones primero perceptores de Salariu Social y agora en procesu d’incorporase a l’IMV; situaciones xeneraes principalmente pol caos de les alministraciones na xestión d’estes ayudes y pola incapacidá d’atender y resolver les situaciones en tiempu y forma. Xestión que foi a peor arriendes de la pandemia, n’enllantando l’atención telemática y nun tener una atención presencial para resolver les duldes y realizar les xestiones oportunes.
#000003
Énte la situación d’abandonu na que s’atopen les persones nuna situación de mayor precariedá económica y vulnerabilidá social nel so tratu cola Conseyería de Derechos y Bienestar Social, dende’l colectivu de llucha contra la esclusión a ALAMBIQUE empecipien una serie d’acciones coles que van denunciar públicamente estes situaciones.
#000004
Denuncien la situación d’indefensión na que s’atopen cientos de persones (nel últimu datu de la conseyería más de 800 unidaes económiques de convivencia) a les que dende va meses ya inclusive años nun se-yos actualiza les sos cuantíes del Salariu social, nin se-yos contesta a los allegamientos y recursos que plantegen; los requerimientos de la Conseyería, en cartes inesplicables onde se piden pagos por cobros indebíos de va años (tán recibiéndose pidimientos del añu 2013), con sumes y restes que nun cuadren nos requerimientos “Procediendo como si fora “el cobrador del frac””.
Tou ello vese agravao énte la imposibilidá de tener una atención presencial, viéndose los usuarios forciaos a comunicase cola alministración al traviés de solicitúes telemátiques complicaes y non siempres acesibles, enfrentándose coles mesmes a plazos de procedimientu alministrativu que nun tienen en cuenta la situación sanitaria nin cómo furrulen agora les alministraciones.
Con tou esto denuncien “la burocracia que se convierte nuna carrera de torgues, onde cada nueva torga ye un golpe que provoca ansiedá y mieu. Una burocracia que maltrata a les persones en situaciones más vulnerables“.
Acusen d’esti caos a la conseyera de Drechos Sociales y Bientar, “que promueve o caltien un procedimientu que nun da solución y complica entá más a les persones qu’intenten aportar a les ayudes y recursos sociales. Priorizando solamente los intereses económicos de la conseyería y dexando de llau la puesta en marcha de política sociales xustes y redistributives”.
#000005
O teu enderezo electrónico non se publicará Os campos obrigatorios están marcados con *
#000011
Gardar o meu nome, correo electrónico e sitio web neste navegador para a próxima vez que faga un comentario.
#000012
Barbón nun ye llibre nin autónomu
#000017